

VLADA REPUBLIKE HRVATSKE

Zagreb, 25. siječnja 2024.

|  |  |
| --- | --- |
| **Predlagatelj:** | Ministarstvo znanosti i obrazovanja |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  **Predmet:** | Prijedlog odluke o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba srednjih škola i učeničkih domova u 2024. godini |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg sv. Marka 2 | 10000 Zagreb | tel. 01 4569 222 | vlada.gov.hr

 **Prijedlog**

Na temelju članka 31. stavka 2. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.) i članka 143. stavka 9. Zakona o odgoju i obrazovanju u osnovnoj i srednjoj školi („Narodne novine“, br. 87/08., 86/09., 92/10., 105/10. – ispravak, 90/11., 5/12., 16/12., 86/12., 126/12., 94/13., 152/14., 7/17., 68/18., 98/19., 64/20., 151/22., 155/23. i 156/23.), Vlada Republike Hrvatske je na sjednici održanoj \_\_\_\_\_\_\_\_\_ 2024. donijela

**O D L U K U**

**o kriterijima i mjerilima za utvrđivanje bilančnih prava**

**za financiranje minimalnog financijskog standarda javnih potreba**

**srednjih škola i učeničkih domova u 2024. godini**

**I.**

Ovom Odlukom utvrđuju se ukupna bilančna prava za financiranje minimalnog financijskog standarda javnih potreba srednjih škola i učeničkih domova i kriteriji i mjerila za utvrđivanje bilančnih prava županijama i Gradu Zagrebu za:

* materijalne i financijske rashode
* rashode za materijal i dijelove za tekuće i investicijsko održavanje i usluge tekućeg i investicijskog održavanja (u daljnjem tekstu: tekuće i investicijsko održavanje)
* rashode za nabavu proizvedene dugotrajne imovine i dodatna ulaganja na nefinancijskoj imovini.

**II.**

Županijama i Gradu Zagrebu utvrđuju se bilančna prava za financiranje materijalnih i financijskih rashoda, rashoda za tekuće i investicijsko održavanje te rashoda za nabavu proizvedene dugotrajne imovine i dodatna ulaganja na nefinancijskoj imovini srednjeg školstva u visini koja osigurava minimalni financijski standard srednjih škola i učeničkih domova.

Obračun iznosa materijalnih i financijskih rashoda izvršen je prema podacima o visini ovih rashoda, koja je bila utvrđena Odlukom o kriterijima i mjerilimaza utvrđivanje bilančnih prava za financiranje minimalnog financijskog standarda javnih potreba srednjih škola i učeničkih domova u 2023. godini („Narodne novine“, broj 8/23.), sukladno Odluci o proračunskom okviru za razdoblje 2024. – 2026. i Uputama za izradu proračuna jedinica lokalne i područne (regionalne) samouprave za razdoblje 2024. - 2026.

Obračun iznosa rashoda za tekuće i investicijsko održavanje, koji se sukladno Računskom planu proračuna odnose na odjeljak 3224 - Materijal i dijelovi za tekuće i investicijsko održavanje, odjeljak 3237 - Intelektualne i osobne usluge i odjeljak 3232 - Usluge tekućeg i investicijskog održavanja, izvršen je prema podacima o broju učenika, broju razrednih odjela i broju školskih zgrada u školskoj godini 2023./24. na osnovi prosječnih kalkulativnih cijena kako slijedi: po učeniku 8,92 eura godišnje, po razrednom odjelu 171,58 eura godišnje, po školskoj zgradi 1.760,50 eura godišnje za srednje škole i 67,44 eura godišnje po učeniku za učeničke domove.

Obračun iznosa rashoda za nabavu proizvedene dugotrajne imovine i dodatna ulaganja na nefinancijskoj imovini, koji se sukladno Računskom planu proračuna odnose na skupinu 42 - Rashodi za nabavu proizvedene dugotrajne imovine i skupinu 45 - Rashodi za dodatna ulaganja na nefinancijskoj imovini, izvršen je prema podacima o broju učenika, broju razrednih odjela i broju školskih zgrada u školskoj godini 2023./24. na osnovi prosječnih kalkulativnih cijena kako slijedi: po učeniku 24,51 eura godišnje, po razrednom odjelu 471,48 eura godišnje i po školskoj zgradi 1.043,44 eura godišnje.

Kriterij za utvrđivanje bilančnih prava za sufinanciranje u učeničkim domovima po županijama i Gradu Zagrebu je broj učenika upisanih u školsku godinu 2023./24. Mjerilo je prosječna cijena od 836,15 eura po učeniku za I. - IV. razred.

**PRIKAZ OBRAČUNA BILANČNIH PRAVA ZA MATERIJALNE I FINANCIJSKE RASHODE, RASHODA ZA TEKUĆE I INVESTICIJSKO ODRŽAVANJE TE RASHODA ZA NABAVU PROIZVEDENE DUGOTRAJNE IMOVINE I DODATNA ULAGANJA NA NEFINANCIJSKOJ IMOVINI U 2024. GODINI**

|  |  |  |  |  |  |
| --- | --- | --- | --- | --- | --- |
| **Red.****br.** | **Nositelj financiranja** | **Obračunati iznos materijalnih i financijskih rashoda te rashoda za tekuće i investicijsko održavanje srednjih škola(euro)**  | **Obračunati iznos materijalnih i financijskih rashoda te rashoda za tekuće i investicijsko održavanje učeničkih domova(euro)** | **Obračunati iznos rashoda za nabavu proizvedene dugotrajne imovine i dodatna ulaganja na nefinancijskoj imovini(euro)** | **UKUPNO MINIMALNI FINANCIJSKI STANDARD SREDNJEG****ŠKOLSTVA****(euro)** |
| 0 | 1 | 2 | 3 | 4 | 5=2+3+4 |
| **ŽUPANIJE** |  |  |  |
| 1. | Zagrebačka | 1.776.934 | 62.348 | 334.207 | 2.173.489 |
| 2. | Krapinsko-zagorska | 1.435.234 | 224.995 | 241.837 | 1.902.066 |
| 3. | Sisačko-moslavačka | 1.769.832 | 131.022 | 261.429 | 2.162.283 |
| 4. | Karlovačka | 1.848.480 | 252.103 | 279.297 | 2.379.880 |
| 5. | Varaždinska | 2.801.763 | 294.572 | 412.816 | 3.509.151 |
| 6. | Koprivničko-križevačka | 1.365.601 | 97.588 | 209.026 | 1.672.215 |
| 7. | Bjelovarsko-bilogorska | 1.552.456 | 314.451 | 249.873 | 2.116.780 |
| 8. | Primorsko-goranska | 3.180.981 | 873.776 | 530.522 | 4.585.279 |
| 9. | Ličko-senjska | 522.151 | 161.744 | 73.903 | 757.798 |
| 10. | Virovitičko-podravska | 1.049.598 | 111.142 | 152.239 | 1.312.979 |
| 11. | Požeško-slavonska | 989.969 | 242.163 | 176.919 | 1.409.051 |
| 12. | Brodsko-posavska | 1.900.581 | 0 | 259.902 | 2.160.483 |
| 13. | Zadarska | 2.369.266 | 236.742 | 366.814 | 2.972.822 |
| 14. | Osječko-baranjska | 3.706.802 | 486.134 | 549.558 | 4.742.494 |
| 15. | Šibensko-kninska | 1.253.336 | 0 | 187.643 | 1.440.979 |
| 16. | Vukovarsko-srijemska | 2.021.796 | 56.023 | 332.881 | 2.410.700 |
| 17. | Splitsko-dalmatinska | 5.363.626 | 529.507 | 959.775 | 6.852.908 |
| 18. | Istarska | 2.561.015 | 224.091 | 391.612 | 3.176.718 |
| 19. | Dubrovačko-neretvanska | 1.594.342 | 284.632 | 299.538 | 2.178.512 |
| 20. | Međimurska | 1.078.283 | 116.563 | 206.485 | 1.401.331 |
| 21. | Grad Zagreb | 9.210.023 | 1.705.987 | 1.902.530 | 12.818.540 |
|  | **UKUPNO ŽUPANIJE** | 49.352.069 | 6.405.583 | 8.378.806 | 64.136.458 |
|  |  |  |  |  |  |

**III.**

Sredstva ukupnog minimalnog financijskog standarda srednjeg školstva iz točke II. ove Odluke, županije i Grad Zagreb planiraju i realiziraju na osnovi vlastitih Financijskih planova, a za rashode utvrđene u točki I. ove Odluke.

Županije i Grad Zagreb u Financijskim planovima, iz stavka 1. ove točke, iskazuju ukupni iznos minimalnog financijskog standarda, a pojedine rashode iz točke I. ove Odluke planiraju i realiziraju u skladu s objektivnim potrebama za financiranje sustava srednjeg školstva u 2024. godini.

**IV.**

Sredstva za financiranje decentraliziranih funkcija srednjeg školstva županije i Grada Zagreb ostvaruju iz dodatnog udjela poreza na dohodak po stopi od 1,3 %.

Ako županije i Grad Zagreb iz dodatnog udjela poreza na dohodak po stopi od 1,3% ne ostvare sredstva potrebna za financiranje decentraliziranih funkcija srednjeg školstva, razliku do ukupnog minimalnog financijskog standarda ostvaruju s pozicije izravnanja za decentralizirane funkcije iz Državnog proračuna Republike Hrvatske za 2024. godinu i projekcijama za 2025. i 2026. godinu („Narodne novine“, broj 149/23.), u razdjelu 080 Ministarstva znanosti i obrazovanja.

Sukladno članku 12., stavku 2. Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije („Narodne novine“, broj 21/23.), a iznimno od članka 10. stavaka 2. i 3. Zakona o financiranju jedinica lokalne i područne (regionalne) samouprave („Narodne novine“, br. 127/17., 138/20., 151/22. i 114/23.), sredstva za pokriće rashoda za decentralizirane funkcije srednjeg školstva i učeničkih domova koja se prema ovoj Odluci osiguravaju za Grad Zagreb, Krapinsko-zagorsku županiju Zagrebačku županiju, Sisačko-moslavačku i Karlovačku županiju, za vrijeme trajanja programa mjera i aktivnosti obnove donesenih u skladu sa Zakonom o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije, osiguravaju se u cijelosti iz pomoći izravnanja za decentralizirane funkcije koje se osiguravaju u državnom proračunu na razdjelu Ministarstva znanosti i obrazovanja.

Ostvarivanje prihoda za izvršavanje decentraliziranih funkcija srednjeg školstva prati Ministarstvo znanosti i obrazovanja na temelju mjesečnih izvještaja o ostvarenim prihodima od dodatnog udjela u porezu na dohodak koje dostavlja Ministarstvo financija, a kontrolu izvršavanja rashoda obavlja Ministarstvo znanosti i obrazovanja.

**V.**

Županije i Grad Zagreb dužni su donijeti vlastite odluke o kriterijima, mjerilima i načinu financiranja decentraliziranih funkcija srednjih škola i učeničkih domova u 2024. godini u okvirima ukupnog minimalnog financijskog standarda srednjeg školstva utvrđenog u točki II. ove Odluke.

**VI.**

Županije i Grad Zagreb dužni su Ministarstvu znanosti i obrazovanja izvještaje za razdoblje od 1. siječnja do 31. prosinca 2024. godine dostaviti do 31. ožujka 2025. godine na obrascu SŠ-DEC-IZVJEŠĆE, koji je sastavni dio ove Odluke.

**VII.**

Županije i Grad Zagreb dužni su rashode za materijal, dijelove i usluge tekućeg i investicijskog održavanja i rashode za nabavu proizvedene dugotrajne imovine i dodatna ulaganja na nefinancijskoj imovini realizirati u skladu sa zakonom kojim se uređuje javna nabava.

 **VIII.**

Ova Odluka stupa na snagu prvoga dana od dana objave u „Narodnim novinama“.

KLASA:

URBROJ:

Zagreb,

 PREDSJEDNIK

 mr. sc. Andrej Plenković

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  | **SŠ-DEC-IZVJEŠĆE** |
|  |  |  |  |  |  |  |  |  |
| Nositelj financiranja: | **-- ODABERITE --** |  |  |  |  |  |
| Naziv službe: |   |  |  |  |  |  |
| Adresa i sjedište: |   |  |  |  |  |  |
| Telefon /telefax: |   |  |  |  |  |  |
| E-mail: |   |  |  |  |  |  |
| Osoba za kontakt: |   |  |  |  |  |  |
|  |  |  |  |  |  |  |  |  |
|  |  | ***IZVJEŠĆE O PRIHODIMA I RASHODIMA DECENTRALIZIRANIH FUNKCIJA SREDNJEG ŠKOLSTVA*** |
|  |  | ***ZA RAZDOBLJE*** | ***-- ODABERITE RAZDOBLJE --*** | ***-- ODABERITE GODINU --*** | ***GODINE*** |  |  |
|  |  |  |  |  |  |  |  |  |
| **REDNI BROJ** | **OPIS** | **PLAN PRIHODA I RASHODA ZA OBRAČUNSKO RAZDOBLJE**  | **I. PRIHODI OSTVARENI DO KRAJA OBRAČUNSKOG RAZDOBLJA**  | **INDEKS**  | **I. PRIHODI OSTVARENI DO KRAJA OBRAČUNSKOG RAZDOBLJA** | **INDEKS**  | **Prenesene nepodmirene obveze iz prethodne godine po ekonomskoj klasifikaciji**  |
| **(iznosi iz NN)** | **II. RASHODI PO NAČELU NASTANKA TROŠKA ZA OBRAČUNSKO RAZDOBLJE** | **KOL.4 / KOL.3** | **II.RASHODI PLAĆENI U OBRAČUNSKOM RAZDOBLJU** | **KOL.6 / KOL.3** | **(IZNOS POD D KOL.3 = IZNOS POD II. KOL.8)** |
| *1* | **2** | **3** | ***4*** | ***5*** | ***6*** | ***7*** | ***8*** |
| *rbr* | **opis** | **iznos** | ***prihodi\_rashodi\_1*** | ***index\_1*** | ***prihodi\_rashodi\_2*** | ***index\_2*** | ***prijenos*** |
| **I** | **UKUPNI PRIHODI (3+4+5)** | **0** | **0** |  | **0** |  |  |
| 1 | Prihodi iz dodatnog udjela poreza na dohodak (izvorni prihod) |   |   |  |   |  |   |
| 2 | Prihodi iz sredstava pomoći izravnanja |   |   |  |   |  |  |
| **3** | **Ukupno (1+2)** | **0** | **0** |  | **0** |  |  |
| 4 | Preneseni prihodi iz prethodne godine |   |   |  |   |  |   |
| 5 | Ostali prihodi vezani uz dec. funkcije |   |   |  |   |  |   |
| **II** | **UKUPNI RASHODI (A+B+C)** | **0** | **0** |  | **0** |  | **0** |
| **A** | **Ukupno rashodi poslovanja (A1.+A2.+ A3.)** | **0** | **0** |  | **0** |  | **0** |
| A1.) | Energenti |   |   |  |   |  |   |
| A2.) | Prijevoz zaposlenika srednjeg školstva |   |   |  |   |  |   |
| A3.) | Ostali rashodi |   |   |  |   |  |   |
| **B** | **Smještaj i prehrana učenika u učeničkim domovima** |  |  |  |  |  |  |
| **C** | **Ukupni rashodi za materij. dijelove i usluge tekućeg i invest. održavanja i rashodi za nabavu proizvedene dugotrajne imovine i dodatna ulaganja na nefinancijskoj imovini ( C1.+ C2.)** | **0** | **0** |  | **0** |  | **0** |
| C1.) | Rashodi za nabavu proizv. dugotr. imovine i dodatna ulaganja na nefinancijskoj imovini |   |   |  |   |  |   |
| C2.) | Rashodi za materijal, dijelove i usluge tekućeg i investicijskog održavanja |   |   |  |   |  |   |
|  | **RAZLIKA ( I - II )** | **0** | **0** |  | **0** |  |  |
| **D** | **Preneseni rashodi iz prethodne godine** |  |  |  |  |  |  |
|  |  |  |  |  |  |  |  |  |
| **Napomena:** | ***Priložiti bilješke uz financijsko izvješće*** |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
| U  |  | god. |  |  |  |  |  |
|  |  |  |  |  |  |  |  |  |
|  |  |  |  |  |  |  | Pročelnik: |
|  |  |  |  | M.P. |  |  |  |  |
|  | **Kontrola ispunjenosti tablice:** |  |  |  |  |  |  |
|  | - nije odabran nositelj financiranja |  |  |  |  |  |
|  | - nije odabrano razdoblje | Kontrolni broj: |  |  |  |
|  | - nije odabrana godina | **3** |  |  |  |
|  |  |  |  |  |  |

 **O B R A Z L O Ž E N J E**

Odluka je izrađena sukladno Odluci o proračunskom okviru za razdoblje 2024. – 2026. i Uputama za izradu proračuna jedinica lokalne i područne (regionalne) samouprave za razdoblje 2024. – 2026. godinu.

Po navedenim smjernicama i uputama te dodatnoj uputi Ministarstva financija rashodi za decentralizirane funkcije povećavaju se u iznosu od 5 % u 2024. godini. Također je izvršena korekcija iznosa po pojedinom nositelju financiranja, sukladno podacima o opsegu djelatnosti (broj učenika, odjela i školskih građevina).

Ukupna sredstva za decentralizirane funkcije srednjih škola i učeničkih domova u 2023. godini iznosila su 61.082.363 eura.

Prijedlog decentraliziranih sredstava za **srednje škole i učeničke domove** u 2024. godini iznosi **64.136.458 eura.**